stanford-oval/wikipedia huggingface dataset:
Jarl Magnus Riiber
Arvokilpailut

Helmikuussa 2014 Riiber saavutti MM-pronssia nuorten MM-kisojen joukkuekilpailusta Val di Fiemmestä Italiasta. Nuorten MM-kilpailuissa Almatyssa 2015 hän voitti kultaa normaalimäen 5 ja 10 kilometrin Gundersen-kilpailuissa. Joukkuekilpailussa hän sai pronssia. Pyeongchangin olympialaisissa 2018 hän sijoittui molemmissa henkilökohtaisissa kilpailuissa neljänneksi ja sai joukkuekilpailussa hopeaa. Seefeldin MM-kilpailuissa 2019 hän voitti kultaa normaalimäen Gundersen-kilpailussa ja joukkuekilpailussa sekä hopeaa parisprintissä. Suurmäen Gundersen-kilpailussa hän sijoittui viidenneksi. Oberstdorfin MM-kilpailuissa 2021 Riiber saavutti normaalimäen Gundersen-kilpailussa sekä joukkuekilpailussa maailmanmestaruuden. Suurmäen Gundersen-kilpailussa ja parisprintissä hän saavutti hopeaa.
Riiber sairasti koronan Pekingin olympialaisten 2022 kynnyksellä. Hän osallistui olympialaisissa vain suurmäen Gundersen-kilpailuun, jossa oli kahdeksas. Hän johti kilpailua mäkiosuuden jälkeen 44 sekunnilla, mutta menetti harhaanhiihtämisen vuoksi puolisen minuuttia ja sijoittui lopulta kahdeksanneksi.
Planican MM-kilpailuissa 2023 Riiber saavutti kultaa normaalimäen sekä suurmäen Gundersen-kilpailussa, joukkuekilpailussa ja sekajoukkuekilpailussa. Hän voitti siten kaikki neljä yhdistetyn ohjelmassa ollutta kilpailua.
Trondheimin MM-kilpailuissa 2025 hän voitti kultaa sekajoukkuekilpailussa sekä normaalimäen ja 7,5 kilometrin hiihto-osuuden Individual Compact -kilpailussa, saavutti pronssia joukkuekilpailussa ja voitti kultaa suurmäen Gundersen-kilpaikussaa.
Muuta

Jarl Magnus Riiberin isoveli Harald Johnas Riiber on myös maajoukkuetason yhdistetyn hiihtäjä.
Aiheesta muualla

Kuvia tai muita tiedostoja aiheesta Jarl Magnus Riiber Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa
Maxim Korpimäki

| Maxim Korpimäki> Henkilötiedot |
| --- | --- |
Syntynyt: 26. helmikuuta 2004 (ikä 21) Hämeenkyrö, Suomi
Kansalaisuus:   Suomi
Jääkiekkoilija
Lempinimi:  Korppari, Makkis
Pelipaikka:  keskushyökkääjä
Maila:  vasen
Pituus:  184 cm
Paino:  88 kg
Seura
Seura:  Kärpät
Sarja:  SM-liiga
Pelinumero:  80
Pelaajaura
Pääsarjaura:  2023–
Maxim Korpimäki (s. 26. helmikuuta 2004 Hämeenkyrö) on suomalainen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan keskushyökkääjä, mutaa Korpimäki osaa pelata myös laidassa.
Ura > Seuraura

Korpimäki on Hämeenkyrön Hokkareiden kasvatti. Hän siirtyi E-juniori-ikäisenä HC Nokiaan, josta Korpimäki siirtyi kaudeksi 2019–2020 Tapparan C-nuoriin. Hän oli C-nuorten SM-karsinnoissa tehoilla 17+17=34 joukkueensa paras pistemies, maalintekijä ja syöttäjä. C-nuorten SM-sarjassa Korpimäki voitti Tapparan sisäisen piste- ja syöttöpörssin tehoilla 8+10=18. Kaudella 2021–2022 hän oli seuran U18-joukkueen paras maalintekijä 23 osumallaan, joilla Korpimäki sijoittui koko U18 SM-sarjan maalipörssissä kymmenenneksi. Hän voitti kauden päätteeksi pronssia. Kauden 2022–2023 päätteeksi Korpimäki voitti U20 Suomen-mestaruuden.
Kaudeksi 2023–2024 Korpimäki siirtyi Kärppien U20-joukkueeseen. Hän nousi joukkueen varakapteeniksi. Korpimäki valittiin U20 SM-sarjan joulukuun kuukauden pelaajaksi. Hän teki SM-liigadebyyttinsä 15. joulukuuta 2023 vieraissa KooKoota vastaan, kun Arttu Hyry oli Suomen A-maajoukkueen mukana. Korpimäki merkittiin Kärppien nelossentteriksi laidoilleen Aleksi Antti-Roiko ja Marko Anttila. Hän sai ottelussa peliaikaa 10.21 minuuttia. Liigauransa avausmaalin Korpimäki teki 30. tammikuuta 2024 Rauman Lukkoa vastaan. Markku Kiimalainen ja Jarmo Tauriainen valitsivat hänet ottelun Alumnien tähtien kolmostähdeksi. Korpimäki vakiinnutti paikkansa SM-liigassa loppukaudella. Hän teki 30 runkosarjaottelussa tehot 2+4=6 ja 12 pudotuspeliottelussa yhden syöttöpisteen. Korpimäki voitti kauden päätteeksi SM-pronssia.
Toukokuussa 2024 Korpimäen sopimuksen Kärppien kanssa kerrottiin jatkuvan kahdella vuodella, samalla kun seura uutisoi Ville Heikkalan jatkosopimuksesta.
Ura > Maajoukkueura

Korpimäki on pelannut neljä nuorten maaottelua.
Muuta

Korpimäki harrasti lapsena myös jalkapalloa ja painia.
Johannes Lamparter

| Johannes Lamparter |
| --- | --- |

Henkilötiedot
Syntynyt: 8. marraskuuta 2001 (ikä 23)
Uran tiedot
Seura:  Nordic Team Absam
Laji:  hiihto ja yhdistetty 
Maailmancup
Kaudet:  2018–
Paras sijoitus:  1.
Voitot:  16
Palkintokorokkeella:  45
 Tietolaatikko päivitetty 15. maalisuuta 2025 
| Mitalit> Maa:   Itävalta.Yhdistetty.MM-kilpailut  | Mitalit> Maa:   Itävalta.Yhdistetty.MM-kilpailut  | Mitalit> Maa:   Itävalta.Yhdistetty.MM-kilpailut  | Maa:   Itävalta> Yhdistetty. |
| --- | --- | --- | --- |
|  Kultaa | Oberstdorf 2021 | suurmäki + 10 km |  |
|  Kultaa | Oberstdorf 2021 | parisprintti |  |
|  Hopeaa | Trondheim 2025 | joukkuekilpailu |  |
|  Pronssia | Oberstdorf 2021 | joukkuekilpailu |  |
|  Pronssia | Planica 2023 | suurmäki + 10 km |  |
|  Pronssia | Planica 2023 | joukkuekilpailu |  |
|  Pronssia | Planica 2023 | sekajoukkuekilpailu |  |
|  Pronssia | Trondheim 2025 | sekajoukkuekilpailu |  |
Johannes Lamparter (s. 8. marraskuuta 2001) on itävaltalainen yhdistetyn hiihtäjä. Hän on maailmanmestari ja maailmancupin kokonaiskilpailun voittaja.
Arvokilpailut

Lamparter on osallistunut nuorten maailmanmestaruuskilpailuihin neljä kertaa: Vuonna 2018 Kanderstegissä hän voitti kultaa joukkuekilpailussa ja sijoittui 10 kilometrin henkilökohtaisessa kilpailussa neljänneksi ja viiden kilometrin vastaavassa kilpailussa kahdeksanneksi. Seuraavana vuonna Lahdessa hän voitti 10 kilometrin kultaa, joukkuekilpailussa hopeaa ja viiden kilometrin kilpailussa pronssia. Vuonna 2020 Oberwiesenthalissa hän voitti 4 x 5 kilometrin joukkuekilpailun kultaa ja 10 kilometrin kilpailussa hopeaa. 4 x 2,5 kilometrin kilpailussa hän sijoittui neljänneksi. Lahdessa 2021 hän voitti 10 kilometrin Gundersen-kilpailussa kultaa.
Lamparter sijoittui Oberstdorfin MM-kilpailuissa 2021 normaalimäen Gundersen-kilpailussa seitsemänneksi. Joukkuekilpailussa hän saavutti pronssia. Hän voitti suurmäen Gundersen-kilpailun maailmanmestaruuden. Hän voitti myös parisprintin maailmanmestaruuden Lukas Greidererin kanssa. Pekingin olympialaisissa 2022 Lamparter sijoittui normaalimäen Gundersen-kilpailussa neljänneksi ja suurmäen vastaavassa kilpailussa kuudenneksi. Planican MM-kilpailuissa 2023 hän saavutti pronssia suurmäen Gundersen-kilpailussa, joukkue- sekä sekajoukkuekilpailussa ja oli normaalimäen Gundersen-kilpailussa yhdestoista. Trondheimin MM-kilpailuissa 2025 hän saavutti pronssia sekajoukkuekilpailussa, sijoittui viidenneksi normaalimäen ja 7,5 kilometrin hiihto-osuuden Individual Compact -kilpailussa, saavutti hopeaa joukkuekilpailussa ja oli Gundersen-kilpailussa seitsemäs.
Maailmancup

Lamparter kilpaili ensimmäisen kerran yhdistetyn maailmancupissa 22. joulukuuta 2018 Ramsaussa. Hän saavutti ensimmäiset maailmancupin pisteensä seuraavana päivänä oltuaan 21:s. Seuraavan vuoden helmikuussa Klingenthalissa hän sijoittui ensimmäisessä kilpailussa kahdeksanneksi. Ensimmäisen palkintokorokesijoituksena hän saavutti marraskuussa 2020 Rukan ensimmäisessä kilpailussa oltuaan toinen. Maaliskuussa 2021 hän oli Klingentahlin ensimmäisen kilpailun kolmas. Maailmancupin kokonaiskilpailussa hän sijoittui kuudenneksi. Kaudella 2021–2022 Lamparter sijoittui Rukan ensimmäisessä ja kolmannessa kilpailussa sekä Lillehammerissa toiseksi. Val di Fiemmen ensimmäisessä kilpailussa Lamparter saavutti uransa ensimmäisen maailmancupin osakilpailuvoiton ja sijoittui jälkimmäisessä kilpailussa toiseksi. Hän voitti Klingentahlin molemmat kilpailut. Seefeldin ensimmäisessä kilpailussa hän oli kolmas ja toisessa sekä kolmannessa kilpailussa toinen. Lahdessa hän sijoittui kolmanneksi ja Oslon ensimmäisessä kilpailussa toiseksi. Schonachin molemmissa kilpailussa hän sijoittui toiseksi. Maailmancupin kokonaiskilpailussa hän oli toinen. Kaudella 2022–2023 hän sijoittui Ramsaun toisessa kilpailussa toiseksi. Hän voitti Otepään yhteislähtökilpailun. Gundersen-kilpailussa hän sijoittui toiseksi. Hän voitti Klingentahlin yhteislähtökilpailun ja Gundersen-kilpailun. Seefeldin ensimmäisessä kilpailussa hän sijoittui toiseksi sekä voitti toisen ja kolmannen kilpailun. Hän voitti Oberstdorfin ensimmäisen kilpailun. Schonachissa hän sijoittui  ensimmäisessä kilpailussa toiseksi ja voitti toisen kilpailun. Oslossa hän oli kolmas. Hän voitti maailmancupin kokonaiskilpailun. Kaudella 2023-2024 hän sijoittui Rukan toisessa ja kolmannessa kilpailussa toiseksi. Hän oli toinen Lillehammerin toisessa kilpailussa. Kaksi viikkoa myöhemmin hän voitti Ramsaun yhteislähtökilpailun ja normaalimäen Gundersen-kilpailun. Hän sijoittui toiseksi Oberstdorfin ensimmäisessä kilpailussa. Hän sijoittui kolmanneksi Seefeldin ensimmäisessä kilpailussa. Hän sijoittui kolmanneksi Otepään yhteislähtökilpailussa ja ensimmäisessä Gundersen-kilpailussa. Hän voitti Lahden kilpailun. Hän sijoittui Oslon molemmissa kilpailuissa toiseksi. Hän voitti Trondheimin kilpailun. Maailmancupin kokonaiskilpailussa hän sijoittui kolmanneksi. Kaudella 2024–2025 hän sijoittui Lillehammerin normaalimäen kilpailussa kolmanneksi. Hän sijoittui toiseksi ensimmäisessä Schonachin normaalimäen kilpailussa ja voitti toisen kilpailun. Hän sijoittui toiseksi Seefeldin yhteislähtökilpailussa. Hän sijoittui toiseksi Otepään yhteislähtökilpailussa. Hän sijoittui kolmanneksi Oslon ensimmäisessä Gundersen-kilpailussa.
Maailmancup > Maailmancupin osakilpailuvoitot

| # | Päivämäärä | Paikkakunta | Matka |
| --- | --- | --- | --- |
| 1. | 8. tammikuuta 2022 |  Val di Fiemme | normaalimäki + 10 km |
| 2. | 15. tammikuuta 2022 |  Klingenthal | suurmäki + 10 km |
| 3. | 16. tammikuuta 2022 |  Klingenthal | suurmäki + 10 km |
| 4. | 7. tammikuuta 2023 |  Otepää | yhteislähtö |
| 5. | 22. tammikuuta 2023 |  Klingenthal | yhteislähtö |
| 6. | 22. tammikuuta 2023 |  Klingenthal | suurmäki + 10 km |
| 7. | 28. tammikuuta 2023 |  Seefeld | normaalimäki + 10 km |
| 8. | 29. tammikuuta 2023 |  Seefeld | normaalimäki + 12,5 km |
| 9. | 4. helmikuuta 2023 |  Oberstdorf | suurmäki + 10 km |
| 10. | 12. helmikuuta 2023 |  Schonach | normaalimäki + 10 km |
| 11. | 15. joulukuuta 2023 |  Ramsau | yhteislähtö |
| 12. | 16. joulukuuta 2023 |  Ramsau | normaalimäki + 7,5 km |
| 13. | 3. maaliskuuta 2024 |  Lahti | suurmäki + 10 km |
| 14. | 17. maaliskuuta 2024 |  Trondheim | suurmäki + 10 km |
| 15. | 19. tammikuuta 2025 |  Schonach | normaalimäki + 7,5 km |
Muut kilpailut

Lamparter on kilpaillut neljässä Continental Cupin osakilpailussa sijoittuen parhaiten kolmanneksi Klingenthalissa tammikuussa 2019.
Reid Gardiner

| Reid Gardiner> Henkilötiedot |
| --- | --- |
Syntynyt: 19. tammikuuta 1996 (ikä 29) Prince Albert, SK, Kanada
Kansalaisuus:   Kanada
Jääkiekkoilija
Lempinimi:  Reijo, Puutarhuri
Pelipaikka:  oikea laitahyökkääjä
Maila:  oikea
Pituus:  180 cm
Paino:  84 kg
Seura
Seura:  Kärpät
Sarja:  SM-liiga
Pelinumero:  91
Pelaajaura
Pääsarjaura:  2019–
Aik. seurat:  Wilkes-Barre/Scranton Penguins (AHL) Wheeling Nailers (ECHL) Utica Comets (AHL) Kalamazoo Wings (ECHL) Düsseldorfer EG (DEL) Tölzer Löwen (DEL2) JYP (SML) HIFK (SML)
Reid Gardiner (s. 19. tammikuuta 1996 Prince Albert, Saskatchewan, Kanada) on kanadalainen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan oikea laitahyökkääjä. Gardiner laukoo oikealta.
Ura > Maajoukkueura

| Mitalit> Maa:   Kanada.Miesten jääkiekko. Nuorten olympialaiset  | Mitalit> Maa:   Kanada.Miesten jääkiekko. Nuorten olympialaiset  | Mitalit> Maa:   Kanada.Miesten jääkiekko. Nuorten olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Innsbruck 2012 | jääkiekko |  |
Gardiner edusti Kanadan alle 16-vuotiaiden maajoukkueetta nuorten olympiakisoissa Innsbruckissa 2012, jolloin hän voitti pronssia. Gardiner voitti tehoilla 4+8=12 koko turnauksen syöttöpörssin sekä jakoi pistepörssin voiton Venäjän Ivan Nikolišinin kanssa. Hän edusti myös Canada Westernin joukkuetta World U-17 Hockey Challengessa vuonna 2013, jolloin Gardiner toimi joukkueen varakapteenina.
Muuta

Gardinerin pikkuveli Erik pelaa hyökkääjänä SVHL-liigan Davidson Cyclonesissa. Veljekset pelasivat kaudella 2016–2017 joukkuetovereina Kelowna Rocketsin WHL-joukkueessa.
Vinzenz Geiger

| Vinzenz Geiger |
| --- | --- |

Henkilötiedot
Syntynyt: 24. heinäkuuta 1997 (ikä 27)
Uran tiedot
Lempinimi:  Vinzi
Pituus:  180 cm
Seura:  SC 1906 Oberstdorf
Laji:  yhdistetty 
Maailmancup
Kaudet:  2015–
Voitot:  17
Palkintokorokkeella:  50
 Tietolaatikko päivitetty 15. maaliskuuta 2025 
| Mitalit> Maa:   Saksa.Miesten yhdistetty. Olympialaiset  | Mitalit> Maa:   Saksa.Miesten yhdistetty. Olympialaiset  | Mitalit> Maa:   Saksa.Miesten yhdistetty. Olympialaiset  | Maa:   Saksa> Miesten yhdistetty. |
| --- | --- | --- | --- |
|  Kultaa | Pyeongchang 2018 | joukkuekilpailu |  |
|  Kultaa | Peking 2022 | normaalimäki + 10 km |  |
|  Hopeaa | Peking 2022 | joukkuekilpailu |  |
|  MM-kilpailut  |  MM-kilpailut  |  MM-kilpailut  |  |
|  Kultaa | Trondheim 2025 | joukkuekilpailu |  |
|  Hopeaa | Seefeld 2019 | joukkuekilpailu |  |
|  Hopeaa | Oberstdorf 2021 | joukkuekilpailu |  |
|  Hopeaa | Planica 2023 | joukkuekilpailu |  |
|  Hopeaa | Planica 2023 | sekajoukkuekilpailu |  |
|  Hopeaa | Trondheim 2025 | sekajoukkuekilpailu |  |
|  Pronssia | Trondheim 2025 | normaalimäki + 7,5 km |  |
|  Pronssia | Trondheim 2025 | suurmäki + 10 km |  |
Vinzenz Geiger (s. 24. heinäkuuta 1997) on saksalainen yhdistetyn hiihtäjä ja kaksinkertainen olympiavoittaja. 180 senttimetriä pitkä ja 65 kilogrammaa painava Geiger edustaa SC 1906 Oberstdorfia.
Maailmancupin osakilpailuvoitot

| # | Pvm>  | Vuosi | Paikkakunta | Maa | Kilpailu |
| --- | --- | --- | --- | --- | --- |
| 1. | 13. tammikuuta | 2019 | Val di Fiemme |  Italia | suurmäki + 10 km |
| 2. | 21. joulukuuta | 2019 | Ramsau |  Itävalta | normaalimäki + 10 km |
| 3. | 11. tammikuuta | 2020 | Val di Fiemme |  Italia | normaalimäki + 10 km |
| 4. | 19. joulukuuta | 2020 | Ramsau |  Itävalta | normaalimäki + 10 km |
| 5. | 20. joulukuuta | 2020 | Ramsau |  Itävalta | normaalimäki + 10 km |
| 6. | 6. helmikuuta | 2021 | Klingenthal |  Saksa | suurmäki + 10 km |
| 7. | 7. helmikuuta | 2021 | Klingenthal |  Saksa | suurmäki + 10 km |
| 8. | 9. tammikuuta | 2022 | Val di Fiemme |  Italia | normaalimäki + 10 km |
| 9. | 29. tammikuuta | 2022 | Seefeld |  Itävalta | normaalimäki + 10 km |
| 10. | 17. joulukuuta | 2022 | Ramsau |  Itävalta | normaalimäki + 10 km |
| 11. | 1. joulukuuta | 2024 | Ruka |  Suomi | yhteislähtö |
| 12. | 8. joulukuuta | 2024 | Lillehammer |  Norja | suurmäki + 7,5 km |
| 13. | 21. joulukuuta | 2024 | Ramsau |  Itävalta | normaalimäki + 10 km |
| 14. | 2. helmikuuta | 2025 | Seefeld |  Itävalta | normaalimäki + 12,5 km |
| 15. | 8. helmikuuta | 2025 | Otepää |  Viro | normaalimäki + 10 km |
| 16. | 9. helmikuuta | 2025 | Otepää |  Viro | normaalimäki + 7,5 km |
| 17. | 15. maaliskuuta | 2025 | Oslo |  Norja | suurmäki + 10 km |
Daphne Akhurst

| Daphne Akhurst |
| --- | --- |
 Akhurst vuonna 1925
Henkilötiedot
Syntynyt: 22. huhtikuuta 1903 Ashfield, Uusi Etelä-Wales, Australia
Kuollut: 9. tammikuuta 1933 (29 vuotta) Sydney, Australia
Kansalaisuus:   Australia
Tennispelaaja
Kätisyys:  oikea
Daphne Jessie Akhurst (22. huhtikuuta 1903 Ashfield, Uusi Etelä-Wales, Australia – 9. tammikuuta 1933 Sydney, Australia), tunnetaan myös nimellä Daphne Cozens, oli australialainen tennispelaaja. Vuodesta 1934 Australian avoimen tennisturnauksen naisten kaksinpelin voittajalle myönnetty Akhurstin mukaan nimetty Daphne Akhurstin muistopalkinto.
Ura

Akhurst syntyi Oscar James Akhurstin ja  Jessie Florencen (o.s. Smith) toiseksi tyttäreksi. Hän voitti Australian avoimen tennisturnauksen naisten kaksinpelin viisi kertaa vuosina 1924–1931. Hänet valittiin 26. tammikuuta 2006 Australian Tennis Hall of Fameen ja vuonna 2013 International Tennis Hall of Fameen.
Elämäkerta

Akhurst nai 26. helmikuuta 1930 tupakkatehtailija Royston Stuckey Cozensin. He saivat yhden pojan. Akhurst kuoli 9. tammikuuta 1933 kohdunulkoiseen raskauteen vain 29-vuotiaana.
Michal Kovařčík

| Michal Kovařčík |
| --- | --- |

Henkilötiedot
Syntynyt: 19. marraskuuta 1996 (ikä 28) Nový Jičín, Tšekki
Kansalaisuus:   Tšekki
Jääkiekkoilija
Lempinimi:  Micha
Pelipaikka:  keskushyökkääjä
Maila:  vasen
Pituus:  184 cm
Paino:  78 kg
Seura
Seura:  Kärpät
Sarja:  SM-liiga
Pelinumero:  87
Pelaajaura
Pääsarjaura:  2016–
Aik. seurat:  HC Třinec (ČEL) HC Frýdek-Místek (Tšekki II/Tšekki I) Jukurit (SML)
Michal Kovařčík (s. 19. marraskuuta 1996 Nový Jičín, Tšekki) on tšekkiläinen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan keskushyökkääjä, mutta Kovařčík osaa pelata myös laidassa.
Ura > Maajoukkueura

| Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Maa:   Tšekki> Miesten jääkiekko. |
| --- | --- | --- | --- |
|  Pronssia | Břeclav 2013 | jääkiekko |  |
Kovařčík pelasi alle 18-vuotiaiden Ivan Hlinkan muistoturnauksessa vuonna 2013, jolloin hän voitti pronssia. Kovařčík edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2013. Hän pelasi myös World Junior A Challengessa vuonna 2013. Yhteensä Kovařčík on pelannut 12 nuorten ja 32 poikien maaottelua.
Tšekin A-maajoukkueessa Kovařčík on pelannut 25 ottelua tehopistein 1+8=9. Hän teki A-maajoukkuedebyyttinsä Karjala-turnauksessa 9. marraskuuta 2019 Helsingin Hartwall Arenassa pelatussa harjoitusottelussa turnauksen isäntäjoukkue Suomea vastaan. Kovařčík merkittiin Tšekin nelosketjun oikeaan laitaan Tomáš Filippin ja Ondřej Beránekin viereen. Hän sai ottelussa yhden kahden minuutin jäähyn korkeasta mailasta. Ensimmäisen A-maajoukkuemaalinsa Kovařčík teki 13. huhtikuuta 2024 Karlovy Varyssa pelatussa harjoitusottelussa Saksaa vastaan. Hän putosi viimeisten joukossa Tšekin MM-leiriryhmästä vuoden 2023 turnaukseen. Kovařčík nimettiin vuoden 2024 alustavaan MM-joukkueeseen, mutta hänen kisapassia ei leimattu, kun Martin Nečas liittyi Tšekin joukkueeseen kesken turnauksen.
Muuta

Kovarčíkin isoveli Ondřej on pelannut suurimman osan urastaan Michalin ketjukaverina ja hän pelaa nykyään kotimaassaan HC Třinecin Extraliga-joukkueessa. Veljesten isäpuoli Jaroslav Fleischmann on toiminut eri seurajohtotehtävissä HC Nový Jičínin organisaatiossa ja valmentanut heitä junioreina. Jaroslavin poika ja veljesten isovelipuoli Tomáš Fleischmann pelasi omalla urallaan hyökkääjänä pudotuspelit mukaan lukien yhteensä 696 NHL-ottelua.
Atte Ohtamaa

| Atte Ohtamaa |
| --- | --- |

Henkilötiedot
Syntynyt: 6. marraskuuta 1987 (ikä 37) Nivala, Suomi
Kansalaisuus:   Suomi
Jääkiekkoilija
Lempinimi:  Ade, Allu
Pelipaikka:  puolustaja
Maila:  vasen
Pituus:  188 cm
Paino:  92 kg
Seura
Seura:  Kärpät
Sarja:  SM-liiga
Pelinumero:  55
Pelaajaura
Pääsarjaura:  2007–
Aik. seurat:  Hokki (Mestis) Jokerit (KHL) Ak Bars Kazan (KHL) HC Lugano (NL) Barys Nur-Sultan (KHL) Lokomotiv Jaroslavl (KHL)
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Kultaa | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Slovakia 2019 | jääkiekko |  |
|  Kultaa | Suomi 2022 | jääkiekko |  |
|  Hopeaa | Valko-Venäjä 2014 | jääkiekko |  |
|  Hopeaa | Venäjä 2016 | jääkiekko |  |
|  Hopeaa | Latvia 2021 | jääkiekko |  |
Atte Petteri Ohtamaa (s. 6. marraskuuta 1987 Nivala) on suomalainen jääkiekkopuolustaja, joka edustaa SM-liigajoukkue Oulun Kärppiä. Hän toimii joukkueen varakapteenina. Ohtamaa on voittanut olympiakultaa Pekingissä 2022 sekä maailmanmestaruuden vuosina 2019 ja 2022.
Palkinnot ja saavutukset > Mestis

Mestiksen hopeaa Kajaanin Hokissa kaudella 2007–2008
Palkinnot ja saavutukset > Jääkiekon SM-liiga

A-nuorten SM-hopeaa kaudella 2005–2006
Jääkiekon Suomen-mestaruus Oulun Kärpissä kausilla 2007–2008 ja 2013–2014
SM-hopeaa kaudella 2008–2009 ja kaudella 2018–2019
SM-pronssia kaudella 2023–2024
Palkinnot ja saavutukset > KHL

KHL:n mestaruus kaudella 2017–2018
Palkinnot ja saavutukset > Maajoukkue

MM-kultaa 2019 ja 2022
MM-hopeaa 2014, 2016 ja 2021
Valinta Suomen MM-joukkueen parhaaksi puolustajaksi vuoden 2014 MM-kilpailuissa
Valinta vuoden 2014 Karjala-turnauksen parhaaksi puolustajaksi
Olympiakultaa 2022
Mitch Wahl

| Mitch Wahl |
| --- | --- |

Henkilötiedot
Syntynyt: 22. tammikuuta 1990 (ikä 35) Seal Beach, CA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  181 cm
Paino:  94 kg
Pelinumero:  79
Pelaajaura
Pääsarjaura:  2013–
Aik. seurat:  Abbotsford Heat (AHL) Hamilton Bulldogs (AHL) Utah Grizzlies (ECHL) Adirondack Phantoms (AHL) EC Salzburg (EBEL) Idaho Steelheads (ECHL) Utica Comets (AHL) Florida Everblades (ECHL) IK Oskarshamn (Allsv.) Ilves (SML)   Västerviks IK (Allsv.) HC Innsbruck (EBEL) EC KAC (EBEL) HC Banská Bystrica (SloEL) Eispiraten Crimmitschau (DEL2) Fischtown Pinguins (DEL) EC Kassel Huskies (DEL2) Schwenninger Wild Wings (DEL)
NHL-varaus:  48. varaus, 2008 Calgary Flames
Mitch Wahl (s. 22. tammikuuta 1990 Seal Beach, Kalifornia, Yhdysvallat) on yhdysvaltalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Wahl laukoo oikealta.
Ura > Seuraura > Junioriura

Wahl aloitti jääkiekkoilun 6-vuotiaana California Waven junioreissa. Seura pelasi C-juniori-ikäisten turnausta Brittiläisessä Kolumbiassa, jolloin Wahl sai näkyvyyttä Kanadan junioriliiga WHL:ssä. Spokane Chiefs varasi hänet koko liigan varaustilaisuuden neljäntenä pelaajana ja ensimmäisenä yhdysvaltalaisena kesällä 2005. Wahl esiintyi joukkueessa kahden ottelun verran seuraavalla kaudella 2005–2006 täytettyään 16 vuotta tammikuussa 2016. Varsinaisella tulokaskaudellaan 2006–2007 hän oli Chiefsin toiseksi paras syöttäjä ja neljänneksi paras pistemies tehoilla 16+32=48.
Kaudella 2007–2008 Wahl oli Spokane Chiefsin paras syöttäjä ja toiseksi paras pistemies Drayson Bowmanin jälkeen tehoilla 20+53=73. Hän voitti kauden päätteeksi WHL:n mestaruuden, Ed Chynoweth Cupin. Wahl jakoi Memorial Cup -turnauksessa Chiefsin sisäisen tehotilaston voiton Chris Brutonin kanssa lukemalla +5. Hän voitti joukkueen mukana turnauksen ja Wahl valittiin Memorial Cupin tähdistökentälliseen. Hän pelasi kauden aikana myös CHL Top Prospects Gamessa.
Calgary Flames varasi Wahlin toisella kierroksella 48. pelaajana NHL:n varaustilaisuudessa 2008. Kaudella 2008–2009 hän oli Spokane Chiefsin toiseksi paras pistemies Drayson Bowmanin jälkeen tehoilla 32+35=67. Wahl voitti joukkueen sisäisen tehotilaston lukemalla +42. Kevään 2009 pudotuspeleissä hän oli Chiefsin paras syöttäjä ja jakoi sisäisen pistepörssin voiton Bowmanin kanssa. Wahl voitti myös joukkueen sisäisen tehotilaston lukemalla +6.
Lokakuussa 2009 Wahl teki kolmivuotisen tulokassopimuksen Flamesin kanssa. Hän jatkoi kaudella 2009–2010 vielä Spokane Chiefsin vahvuudessa ja voitti joukkueen sisäisen piste- ja syöttöpörssin tehoilla 30+66=96, joilla Wahl sijoittui WHL:n pistepörssissä seitsemänneksi. Kevään 2010 pudotuspeleissä hän oli Chiefsin paras syöttäjä ja jakoi joukkueen sisäisen pistepörssin voiton Kyle Beachin kanssa tehoilla 4+5=9. Wahl valittiin kauden päätteeksi WHL:n itäisen konferenssin ensimmäiseen tähdistökentälliseen. Huhtikuussa 2010 hän liittyi loppukevääksi amatööritry-out -sopimuksella AHL-joukkue Abbotsford Heatiin, jossa Wahl pelasi neljä runkosarja- ja 12 playoff-ottelua.